recursal/SuperWikiNEXT-32B huggingface dataset:
**Etimologija** (graikiškai *étymos* 'tikras, esminis' + *lógos* 'žodis, mokslas') – mokslas apie žodžių kilmę ir raidą. *Etimologija* taip pat vadinamas ir konkretaus žodžio kilmės aiškinimas. Moksliškai nepagrįstas, liaudies pasakojimuose susiformavęs etimologinis aiškinimas vadinamas liaudies etimologija.

Etimologija tiria žodžių darybą (pvz. *beržas* > *beržinis*), formos keitimus, fonetinius procesus (pvz. liet. *š* dėsningai atsirado iš ide. *k'* ) ir reikšmės kitimą (pvz. *šauti* reiškė 'greit pajudinti, mesti').   
Žodžiai gali būti kilę iš savos kalbos ir senųjų jos formų, tada kalbama apie paveldėtą leksiką. Kiti buvo paskolinti iš svetimų kalbų ir pritaikyti saviems reikalams, įprastai fonetikai. Dar kiti kuriami dirbtinai – terminologiniams reikalams.

Norint nustatyti žodžio raidą, naudinga turėti duomenų iš senesnių šaltinių arba iš sustabarėjusių tekstų, pvz. liaudies dainų. Pagrindiniai metodai yra vidinė rekonstrukcija ir palyginimas su giminingomis kalbomis. Anksčiausių išeities taškų retai kada galima rasti dėl priešistorinių laikų duomenų stokos. Etimologijos dažnai lieka sąlyginėmis.

Pirmąjį lietuvių kalbos etimologinį žodyną parengė vokietis Ernstas Frenkelis – tai buvo „Litauisches etymologisches Wörterbuch", išleistas 1965 m.

Nuorodos
--------

Vikižodynas 

* Lietuvių kalbos etimologinio žodyno duomenų bazė
* Frenkelio lietuvių etimologinė duomenų bazė Archyvuota kopija 2011-07-24 iš Wayback Machine projekto.
* Indoeuropiečių kalbų etimologinis žodynas Archyvuota kopija 2004-09-02 iš Wayback Machine projekto.
* Rusų kalbos etimologinis žodynas
* Anglų kalbos etimologinis žodynas
* Vebsterio žodynas (su žodžių kilmėmis) Archyvuota kopija 2008-01-31 iš Wayback Machine projekto.
* Prancūzų kalbos žodynas su etimologiniais paaiškinimais
EWTN būstinė Airondeile, Alabamoje 2007 m.
**Eternal Word Television Network** (angl. *Eternal Word Television Network* – amžinojo žodžio televizijos tinklas), sutrumpintai **EWTN** – televizijos kanalas, įkurtas 1981 m. pranciškonų vienuolės Motinos Andželikos.

Pirmoji kanalo transliacija įvyko per žolinę, 1981 m. rugpjūčio 15 d.

EWTN būstinė yra Airondeile, Alabamoje.

Įkūrimo metu turėjęs 20 darbuotojų ir veikęs garaže, iki įkūrėjos mirties 2016 m. kanalas išaugo iki turinčio beveik 400 darbuotojų ir visą parą transliuojančio 264 milijonų namų ūkių auditorijai 144 valstybėse. Kanalui taip pat priklauso naujienų agentūra, „Catholic News Agency" (nuo 2010 m. pradžios), bei laikraštis, „National Catholic Register" (įsigytas 2011 m. vasario 1 d.). „National Catholic Register" įsigijimo metu EWTN buvo didžiausias religinis žiniasklaidos tinklas pasaulyje.

Išnašos
-------

1. 1 2 3 4  Catholic News Agency „Mother Angelica, foundress of EWTN, dies on Easter" 2016-05-27 06:00 pm
2. 1 2 3 4  National Catholic Register, „National Catholic Register Acquired by EWTN", 2011-01-19

Nuorodos
--------

* Oficialus tinklapis
Karalius Egėjas priešais orakulę pitiją (V a. pr. m. e.)
**Orakulas** (lot. *oraculum* < *ōrāre* 'kalbėti, prašyti') – asmuo arba institucija, teikianti dievų pranašystes. Taip pat orakulu vadinama ir pati pranašystė bei vieta, kurioje teikiami orakulai.

Orakulai visų pirma siejami su antikiniu Viduržemio jūros pasauliu. Antikinėje visuomenėje orakulas laikytas dievų pranašu, turėjusiu ypatingą autoritetą. Orakulas (paprastai moteris – pvz. delfų orakulė pitija, romėnų sibilės), naudodamas smilkalus ar kitas haliucinogenines priemones patekdavo į transinę būseną, panašią į Vidurinės Azijos šamanų, ir skelbdavo miglotas, daugiareikšmes ištarmes. Tikėta, kad orakulai niekad neklysta, o jei pranašystė neišsipildo, kaltas netinkamas interpretavimas. Per orakulą kalbanti dievybė, tikėta, atkreipia žmonių dėmesį į jos nustatytos tvarkos, dorovės normų nuosmukį, kulto apleidimą. Žymiausi antikiniai orakulai: Amono šventykla Sivoje (čia esą lankęsis Aleksandras Makedonietis, norėdamas sužinoti savo ateitį), Delfų orakulas prie Apolono šventyklos, Dionės (veliau Dzeuso) orakulas Dodonėje, Epyras, Demetros – Eleusine, Asklepijo – Epidaure, Fauno ir Fortūnos – Prenestėje (netoli dabartinės Romos).

Dalis orakulų ištarmių buvo užrašytos ir kai kurios išliko – Sibilės knygos (bei vėlesni, tiesiogiai nesusiję Sibilių orakulai), Chaldėjų orakulai, Delfų maksimos, įvairūs orakulai (ypač Delfų) minimi graikų ir romėnų literatūroje.

Šangų dinastijos orakulo ištarmė, įrėžta ant kaulo (~XIII a. pr. m. e.)
Orakulinės arba labai panašios praktikos minimos senovės Egipte (siejamos su deive Vadžet), Asirijoje (minimos pakvaišusios Mario moterys, kurių lūpomis šneka dievai). Orakulų tradicija siejama su ikiindoeuropietiška Mino civilizacija (ypač „gyvačių deive"). Orakulų praktika gerai žinoma Kinijoje (žymiausias pranašysčių rinkinys – „Permainų knyga"). Orakulai žinomi Vakarų Afrikos, Tibeto, havajiečių tradicijose.

Orakulams giminingos kitokios pranašavimo (mantinės) praktikos – oniromantija (pranašiškų sapnų interpretacija), auspicijos (paukščių skrydžių interpretacija), piromantija (ugnies interpretacija), nekromantija (vėlių pranašystės), astrologija (žvaigždžių padėties interpretacijos) ir kt.

Šaltiniai
---------

1. ↑  Martin Litchfield West, *The Orphic Poems*, Oxford: Clarendon Press
2. ↑  *Orakulas*. Visuotinė lietuvių enciklopedija, T. XVII (On-Peri). – Vilnius: Mokslo ir enciklopedijų leidybos institutas, 2010
3. ↑  Walter Burkert. *Greek Religion*. Harvard University Press. 1985.p 116–118
4. ↑  Evans-Pritchard, E. 1976. *Witchcraft, oracle, and magic among the Azande*. Oxford: Clarendon Press.
Raudondvario dvaro sodybos oranžerija, Kauno raj.
**Oranžerija** (pranc. *orangerie* < *orange*, 'apelsinas') – atskiras šildomas pastatas arba pastato dalis su stikliniu stogu ir dideliais langais, skirtas šiltųjų kraštų augalams auginti.

Istorija
--------

Pirmosios oranžerijos pasirodė antroje XVI a. pusėje Prancūzijoje ir buvo skirtos išsaugoti žiemai vasarinius vaisinius augalus. 1599 m. Leideno botanikos sode buvo pastatyta pirmoji stiklinė oranžerija su krosniniu apšildymu, leidusiu ištisus metus auginti egzotinius augalus. 1646 m. toks sodas atsidarė Amsterdame, ​​1714 m. – Paryžiuje. XVII–XIX a. tokie šiltnamiai buvo populiarūs turtinguose Europos dvaruose, kuriuose buvo auginami apelsinai ir kiti egzotiniai augalai. Pavyzdžiui, 1805 m. į Vieną atvykęs prancūzų gamtininkas B. de Saint-Vincent rašė apie įspūdį, kurį jam padarė vietinių aristokratų namai: „Man naujas įprotis pasirodė žavus: beveik visos aukštuomenės damos savo namus puošė oranžerijomis, kuriose net žiemą sklandė pačių rečiausių ir nuostabiausių augalų kvapai"..

Pamažu oranžerijos ėmė puošti ir turtingesnių miestiečių namus: „Šiandien tai būtinas priedas prie bent kiek padoresnio sodo", - rašė baronas Ernouf 1863 m. Tuo metu Prancūzijoje plito svetainių-oranžerijų mada, kurios pavyzdžiu galėtų būti oranžerija, aprašyta Emilio Zola romane „La Curée" (1871).

Lietuvoje
---------

Lietuvos dvaruose oranžerijos pradėtos statyti XIX a. pirmoje pusėje. XIX a. pabaigoje buvo įrengta Kretingos dvaro oranžerija. Kauno botanikos sodo oranžerija istoriją skaičiuoja nuo 1923 m. ir yra viena didžiausių Lietuvoje.

Šaltiniai
---------


|  |  |
| --- | --- |
|  | **Vikiteka: Oranžerija** – vaizdinė ir garsinė medžiaga  |

1. ↑ . *Oranžerija*. Visuotinė lietuvių enciklopedija, T. XVII (On-Peri). – Vilnius: Mokslo ir enciklopedijų leidybos institutas, 2010
2. ↑  Mangin A. Histoire des jardins anciens et modernes. 1887. P. 372.
3. ↑  Baron Ernouf. L’art des jardins. 3-e éd. P. 328
**Imunosupresija**, arba **imuninis slopinimas** – žmogaus organizmo imuniteto slopinimas. Imunosupresija būna fiziologinė (priklausomai nuo organizmo konkrečių poreikių), patologinė (esant įvairioms ligoms ir patologinėms būsenoms) ir dirbtinė.

Fiziologinė imunosupresija stebima nėštumo metu. Ji būtina išvengti embriono imuninio atmetimo, nes genetiniu ir imunologiniu požiūriu jis yra pusiau svetimas transplantas nėščios moters gimdoje.

Patologinė imunosupresija pasireiškia visų pirma įvairiose įgimto ar įgauto imunodeficito būsenose, kuomet imuninė sistema neatlieka savo tiesioginių funkcijų, padidėja imlumas infekcijoms, organizmas nėra tinkamai saugomas nuo ligas sukeliančių bakterijų, virusų, grybelių, pvz. užsikrėtus AIDS, sergant spinduline liga.

Gydymo forma
------------

Dirbtinė imunosupresija yra svarbi autoimuninių ligų gydymo forma, kai tam tikrais reagentais tiesiogiai arba netiesiogiai slopinama DNR ir RNR sintezė. Nespecifinis imuninio atsako slopinimas vykdomas kortikosteroidais, antimetabolitais (purino analogais, folio rūgšties antagonistais), alkilinančiomis medžiagomis, tokiomis kaip ciklofosfamidu, jonizuojančiąja radiacija arba antilimfocitų serumu.

Kaip profilaktinė priemonė, imunosupresija taikoma slopinant transplantuotų organų ir audinių atmetimą. Medikamentai, kurie slopina imuninę sistemą (pvz. puolančią svetimą, persodintą organą), vadinami imunosupresantais. Dėl jų naudojimo kyla šalutinis poveikis – didėja infekcijos ir navikinių ląstelių formavimosi imlumas. Šiuo atveju kyla tikimybė susirgti piktybinėmis odos ir kraujo ligomis, taip pat medžiagų ir riebalų apykaitos sutrikimais.

Šaltiniai
---------

1. ↑  National Library of Medicine–Medical Subject Headings. Immunosuppression
2. ↑  Imunosupresija (imuninis slopinimas)
| ***Stebuklas Milane*** |
| --- |
|  |
|  |
| Pavadinimas | Miracolo a Milano |
| Kilmės šalis |  Italija |
| Režisierius | Vittorio De Sica |
| Scenaristas (-ai) | Cesare ZavattiniVittorio De SicaSuso Cecchi d'AmicoMario ChiariAdolfo Franci |
| Metai | 1951 |
| Žanras | drama |
| Trukmė | 100 min. |
| Kalba | italų |
| **IMDb įrašas** |

**Stebuklas Milane** (it.  *Miracolo a Milano*) – 1951 m. Italijoje sukurtas filmas – pasaka. 1991 m. rusų režisierius Eldaras Riazanovas sukūrė analogišką filmą pavadinimu „Pažadėtas dangus", veiksmą perkeldamas į Sovietų Sąjungos pabaigos laikus.

Pagrindiniai aktoriai
---------------------

*Aktorius – vaidmuo*
* Emma Gramatica – Lolota
* Francesco Golisano – Toto
* Paolo Stoppa – Rapi
* Guglielmo Barnabo – Mobis
* Brunella Bovo – Edvižė
* Anna Carena – Marta
* Alba Arnova
* Flora Cambi
* Virgilio Riento
* Arturo Bragaglia
* Erminio Spalla

Turinys
-------

DĖMESIO: *toliau atskleidžiamos kūrinio detalės*

Senyva moteris, vardu Lolota, rado kopūstuose berniuką ir ėmėsi jį auginti. Kuomet moteris mirė, Toto pateko į vaikų prieglaudą, kurioje ir užaugo. Sulaukęs 18, jis paliko prieglaudą ir apsistojo laukymėje greta Milano, kur gyveno kolonija benamių. Optimistiškas ir draugiškas Toto visokiais būdais stengiasi praskaidrinti kitų gyvenimą ir kolonijoje žmonės palaipsniui tampa laimingesni, tačiau tuomet pasirodo misteris Mobis, kuriam priklauso ši žemė. Pradžioje jis leidžia kolonijai pasilikti, bet kai pasirodo, jog čia yra naftos, nusprendžia prievarta iškeldinti benamius.

Naktį Toto pasirodo fėja virtusi Lolota, kuri jam padovanoja balandį, galintį išpildyti bet kokį norą. Balandžio dėka jiems pavyksta atremti Mobio žmonių ataką, tačiau naktį balandis dingsta ir antrasis puolimas prieš koloniją pavyksta. Toto ir kiti benamiai uždaromi ir išvežami, tačiau jo draugė Edvižė randa balandį ir spėja jį perduoti Toto. Vežimams pasiekus miestą, šie atsidaro ir visi benamiai išsilaisvina. Jie pagriebia iš kiemsargių šluotas ir jomis nuskrenda į dangų...

Apdovanojimai
-------------

| Metai | Apdovanojimas | Kategorija | Asmuo | Rezultatas |
| --- | --- | --- | --- | --- |
| 1951 | Kanų kino festivalis | Grand Prix | Vittorio De Sica | Laimėjo |
| Nastro d‘argento | geriausia scenografija | Guido Fiorini | Laimėjo |
| 1953 | BAFTA | geriausias filmas |  | Nominacija |
| geriausias užsienio aktorius | Francesco Golisano | Nominacija |
|
|  |
| --- |
| Lemniečių kalba |
| Kalbama | senovės Lemnas |
| Kalbančiųjų skaičius | 0 |
| Vieta pagal kalbančiųjų skaičių | mirusi kalba |
| Kilmė | tirėnų lemniečių |
| Rašto sistemos | graikų raštas |
| Kalbos kodai |
| ISO 639-3 | xle |
| Geografinis paplitimas |
|  |
| ██ Lemniečių kalbos paplitimas |

**Lemniečių kalba** – išnykusi kalba, kuria buvo kalbama Egėjo jūros Lemno saloje (dab. Graikija) VI a. pr. m. e. Tai daugiausia patvirtina užrašas ant laidojimo stelos, aptiktos 1885 m. saloje netoli Kaminijos kaimo. Užrašų fragmentai ant rastos vietinės keramikos rodo, kad šią kalbą vartojo vietos bendruomenė. 2009 m. Hefaistijos, pagrindinio senovės Lemno miesto, vietoje buvo pranešta apie naują atrastą užrašą. 

Lemno stela su užrašais bustrofedono stiliumi

Sąsajos
-------

Lemniečių kalba iš esmės laikoma artima etruskų kalbai. Atėniečiams užkariaujant salą antroje VI a. pr. m. e. pusėje, lemniečių kalbą išstūmė senovės graikų kalbos Atikos dialektas. Naudotas senovės vakarų graikų raštas. Lemniečių užrašų abėcėlė panaši į archajišką variantą, vartotą etruskų kalbai užrašyti pietų Etrūrijoje. 

Ryšį tarp lemniečių ir etruskų kalbų tirėnų kalbų šeimoje pasiūlė vokiečių kalbininkas Helmutas Riksas dėl žodyno ir gramatikos panašumų. Morfologijoje, fonologijoje ir sintaksėje išaiškinta bendrų lemniečių, etruskų ir retų kalbų bruožų. Kita vertus, leksinių atitikmenų nedaug dėl mažo retų ir lemniečių tekstų skaičiaus ir, visų pirma, dėl gilios senovės, kada šios kalbos atsiskyrė, nes skilimas turėjo įvykti dar prieš bronzos amžių. Lemniečių kalba galėjo patekti į Egėjo jūrą vėlyvojo bronzos amžiaus metu, kai Mikėnų valdovai verbavo samdinių grupes iš Sicilijos, Sardinijos ir įvairių Italijos pusiasalio dalių.

Šaltiniai
---------

1. ↑  „Lemnian language". *Mlahanas.de*. Suarchyvuotas originalas 2017-05-05. Nuoroda tikrinta 2016-12-03.
2. ↑  „Origins of the Etruscans". *Etruskisch.de*. Nuoroda tikrinta 2016-12-03.

Nuorodos
--------

* A Gloss of the Lemnian Inscription
* New Lemnian Inscription at R. Wallace' Rasenna blog
* xle Duomenys apie kodu „xle" žymimą kalbą svetainėje *ethnologue.com*
| Lemorno kultūrinis kraštovaizdis |
| --- |
| Pasaulio paveldo sąrašas |
| 

---

Lemorno pusiasalis |
| **Vieta** |  Mauricijus |
| **Tipas** | Kultūrinis |
| **Kriterijus** | iii, iv |
| Pasaulio paveldo emblema **Nuoroda** | (angl.) (pranc.): 1259 |
| **Regionas**\*\* | Afrika |
| **Įrašymo istorija** |
| **Įrašas** | 2008  (32 sesija) |
| 

Lemorn Brabantas šalies/regiono žemėlapyje

 |
|  **Vikiteka:** | Lemorn Brabantas |
| \* Pavadinimas, koks nurodytas UNESCO sąraše.\*\* Regionas pagal UNESCO skirstymą. |

**Lemorn Brabantas** (pranc. *Le Morne Brabant*) − pusiasalis pačiuose Mauricijaus salos pietvakariuose. Jame yra vaizdingas 556 m aukščio atlikuonis (pavienė uola). Jo viršūnė užima 12 ha plotą, o šlaituose yra urvų. Pusiasalį supa žydravandenė lagūna, suteikianti kraštovaizdžiui egzotišką atspalvį.

Lemorn Brabante auga labai retas, endeminis trapusis hibiskas (*Hibiscus fragilis*) ir kitas endeminis augalas *Trochetia boutoniana*.

XIX a. Lemorn Brabante slėpėsi iš vergijos pabėgę žmonės. 1835 m. vasario 1 d. panaikinus vergovę, į kalną atsiųsta delegacija pranešti žmonėms, kad jie yra laisvi, tačiau šie neteisingai suprato atvykėlius ir nušoko nuo uolos nenorėdami vėl vergauti. Dabar ši diena pažymima Mauricijaus kreolų.

2008 m. Lemorn Brabantas įtrauktas į UNESCO pasaulio paveldo sąrašą.

Lemorn Babanto uola.
Lemar, 2007 m. singlo *Tick Tock* viršelyje
**Lemar** (tikras vardas Lemar Obika; g. 1978 m. balandžio 4 d. Totenhame, Anglija) – britų R&B atlikėjas išgarsėjęs po pasirodymo TV laidoje „Šlovės akademija" (*Fame Academy*). Jis yra vienas iš britų atlikėjų išgarsėjusių per realybės šou.

Muzikinė karjera
----------------

Lemar’o antrasis singlas *Dance With You* pasiekė nr. 2 Jungtinės Karalystės perkamiausių singlų tope 2003 m. pradžioje. O debiutinis albumas *Dedicated* buvo išleistas besibaigiant 2003 m. palydimas dvigubu singlu sudarytu iš dainų *50/50* ir *Another Day*, kuris taip pat susilaukė pasisekimo JK. Vėliau Lemar’as laimėjo Britų apdovanojimą už geriausią *Urban Act* (juodaodžių muzika) 2004 m. ceremonijoje. Toliau sekė atlikėjo pirmasis koncertinis turas po britų salyną.

2006 m. vasario mėn. Britų apdovanojimuose Lemar laimėjo antrąją statulėlę už geriausią *Urban* pasirodymą.

2006 m. rugsėjo 4 d. Lemar’as sugrįžo su aštuntuoju singlu *It's Not That Easy*, kuris tapo šeštuoju atlikėjo Top 10-uko hitu JK. Savaite vėliau pasirodęs albumas *The Truth About Love* debiutavo 3-oje vietoje ir tapo sėkmingiausiu Lemar’o albumu (*Time To Grow* (#8), *Dedicated* (16).

Diskografija
------------

### Albumai

| Metai | Albumas | Pozicija |
| --- | --- | --- |
| **JK** | **ŠVI** |
| 2003 | ***Dedicated**** Išleista: lapkričio 24 d.
* Leidykla: RCA
 | 16 | 54 |
| 2004 | ***Time To Grow**** Išleista: lapkričio 29 d.
* Leidykla: RCA
 | 8 | 38 |
| 2006 | ***The Truth About Love**** Išleista: Rugsėjo 11 d.
* Leidykla: RCA
 | 3 | 87 |
| 2008 | ***The Reason**** Išleista: lapkričio 24 d.
* Leidykla: Epic
 | 41 | — |

  

### Singlai

| Metai | Singlas | Pozicija | Albumas |
| --- | --- | --- | --- |
| JK | JK DL | NZ | AUS | AIR |
| 2001 | "Got Me Saying Ooh" | — | — | — | — | — | – |
| 2003 | "Dance (With U)" | 2 | — | 6 | 43 | 31 | *Dedicated* |
| "50/50" / "Lullaby" | 5 | — | — | — | 49 |
| 2004 | "Another Day" | 9 | — | — | — | 44 |
| "If There's Any Justice" | 3 | — | 21 | — | 19 | *Time to Grow* |
| 2005 | "Time to Grow" | 9 | — | — | — | 13 |
| "Don't Give It Up" | 21 | — | — | — | 30 |
| 2006 | "It's Not That Easy" | 7 | 27 | — | — | 34 | *The Truth About Love* |
| "Someone Should Tell You" | 21 | 23 | — | — | — |
| 2007 | "Tick Tock" | 45 | — | — | — | — |
| 2008 | "If She Knew" | 14 | — | — | — | — | *The Reason* |
| 2009 | "Weight of the World" | 31 | — | — | — | — |
|

Nuorodos
--------

* Lemar'o oficialus puslapis
* Lemar'o fanų puslapis Archyvuota kopija 2015-08-01 iš Wayback Machine projekto.
* BBC Top of The Pops interviu Archyvuota kopija 2004-04-07 iš Wayback Machine projekto.
* Lemar'o dainų tekstai
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Neilas Kinokasangl. *Neil Gordon Kinnock*** |
| --- |
|  |
| Neil Gordon Kinnock |
| Gimė | 1942 m. kovo 28 d. (81 metai) |
|  |
| Veikla | žymus Didžiosios Britanijos ir Europos Sąjungos politinis veikėjas. |
| Partija | 1957 m. Leiboristų partija |
|  |
| Alma mater | Kardifo universitetas |

**Nilas Gordonas Kinokas** (angl. *Neil Gordon Kinnock*, g. 1942 m. kovo 28 d.) – žymus Didžiosios Britanijos ir Europos Sąjungos politinis veikėjas.

Biografija
----------

Studijavo politologiją ir darbo teisę Kardifo universitete, dirbo darbininkų mokyklose.

1957 m. Leiboristų partijos (LP) narys. 1970–1995 m. Didžiosios Britanijos parlamento narys. 1974–1975 m. M. Futo asmeninis sekretorius.

1978 m. LP Nacionalinio vykdomojo komiteto narys, nuo 1980 leiboristų šešėlinio kabineto narys.

1983–1992 m. LP lyderis. Laikėsi „kietosios kairės" pozicijų, išaugino naują politikų kartą.

1986–1999 m. SI pirmininko pavaduotojas, 1999 m. SI Garbės pirmininkas.

1994–2004 m. Europos Komisijos transporto komisaras, nuo 1999 Komisijos pirmininko pavaduotojas. Nuo 2004 m. Britų Tarybos pirmininkas.

2005 m. sausio 31 d. įvesdintas į Lordų Rūmus kaip baronas Kinokas iš Bedwellty Gvento grafystėje.

Vedęs Glenys Kinok, 1994–1999 m. Pietų Velso parlamento, nuo 1999 m. Didžiosios Britanijos parlamento narę, turi du vaikus – Stefaną ir Rachelę. Stefanas vedęs Danijos socialdemokratų partijos lyderę Helle Thorning-Schmidt.
| **Neil Patrick Harris** |
| --- |
|  |
| Aktorius 2011 m. |
| Gimė | 1973 m. birželio 15 d. (49 metai)Jungtinės Amerikos Valstijos Albukerkė, JAV |
| Sutuoktinis (-ė) | David Burtka (nuo 2014) |
|  |
| Veikla | aktorius, prodiuseris, rašytojas, režisierius, komikas, magas, dainininkas |
|  |
|  **Vikiteka** | Neil Patrick Harris |

**Neil Patrick Harris** (g. 1973 m. birželio 15 d.) – amerikiečių aktorius, prodiuseris, rašytojas, režisierius, komikas, magas ir dainininkas. Aktorius geriausiai žinomas dėl savo vaidmens komedijoje „Kaip aš susipažinau su jūsų mama", už kurį jis buvo nominuotas keturiems Emmy apdovanojimams.

2010 m. Neil Patrick Harris pateko tarp 100 įtakingiausių žmonių pagal „Time" žurnalą. 2011 m. rugsėjį aktoriui buvo atidengta žvaigždė Holivudo šlovės alėjoje.

Aktorius ves 2015 m. vasario 22 d. vyksiančią 87-ąją Oskarų teikimo ceremoniją.

2006 m. Neil Patrick Harris prisipažino esantis gėjus. Jis yra vedęs aktorių David Burtka. Jie kartu augina du vaikus.

Šaltiniai
---------

1. ↑  The 2010 TIME 100
2. ↑  Oprah, Neil Patrick Harris, Tina Fey to get Hollywood Walk of Fame stars Archyvuota kopija 2012-07-16 iš Archive.is projekto
| Pamplonaisp. *Pamplona* |
| --- |
|        |
| *Pamplonos katedra* |
|  |
| 

PamplonaPamplona

41°49′00″ š. pl. 1°39′00″ v. ilg.﻿ / ﻿41.81667°š. pl. 1.65000°r. ilg.﻿ / 41.81667; 1.65000﻿ (Pamplona)Koordinatės: 41°49′00″ š. pl. 1°39′00″ v. ilg.﻿ / ﻿41.81667°š. pl. 1.65000°r. ilg.﻿ / 41.81667; 1.65000﻿ (Pamplona) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Ispanijos vėliava Ispanija |
| **Regionas** | Navara Navaros regionas |
| **Provincija** | Navaros provincija |
|  |
| **Gyventojų** (2007) | 193 200  |
|  |
|  **Vikiteka** | Pamplona |
|  |
| **Kirčiavimas** | Pamplonà |

**Pamplona** (bask. *Iruñea, Iruña*) – miestas Ispanijoje, Navaroje, 92 km nuo San Sebastiano ir 407 km nuo Madrido. Manoma, kad Pamplonos (Iruno) miestą – tvirtovę įkūrė romėnų generolas Pompėjus. Nuo IX iki XII amžiaus navarų valstybė buvo žinoma kaip Pamplonos karalystė.

San Fermino festivalis
Pamplona žymi San Fermino festivaliu, vykstančiu liepos 7, ir dar vadinamu bulių bėgimu arba *encierro*. Ernestas Hemingvėjus savo kūrinyje „Fiesta (Ir pateka saulė)" (1926 m.) išgarsino šią Pamplonos ypatybę ir buvo pagerbtas jo vardu mieste pavadinant gatvę – *Avenida de Hemingway*.

Pamplonos katedra
-----------------

Pamplonos mieste yra katedra. Ji pastatyta iš ochros spalvos akmens. Gotikinio stiliaus katedra buvo pastatyta ant XII a. pirmtakės pamatų. Ji turi bokštus ir XVIII a. fasadą. Viduje yra choro stalės, Karolio III ir karalienės Leonoros alebastrinis antkapis.

XIV a. katedros virtuvėje ir refektoriume įsikūrusiame Museo Diocesano yra gotikinių altoriaus fragmentų, polichromuotų medinių skulptūrų iš Navaros bei XIII a. prancūzų relikvinė iš Šventojo kapo.

Vakaruose nuo katedros yra senamiestis, žydų kvartalas. Šalia Plaza del Castillo yra barokiniai Palacio de Navarra rūmai. Šalia rūmų stovi 1903 m. pastatyta statula, kuri vaizduoja simbolinę karalienę, tvirtinančią Navaros fueros (istorinius įstatymus).

Gyventojai
----------

|  |
| --- |
|  **Demografinė raida tarp 1991 m. ir 2004 m.** |
| **1991 m.** | **1996 m.** | **2001 m.** | **2004 m.** |
| 180 372 | 166 279 | 183 964 | 191 865 |
| 

| Demografinės raidos histograma |
| --- |
| 
 |

 |

Sportas
-------

* CA Osasuna (futbolas)

Šaltiniai
---------

* Kelionių vadovai, Ispanija. Alma littera, Vilnius, 2001 m.
| **Pastinaca sativa** |
| --- |
| Paprastasis pastarnokas (*Pastinaca sativa*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Erškėčiažiedžiai  *( Rosidae)* |
| Šeima: | Salieriniai  *( Apiaceae)* |
| Gentis: | Pastarnokas  *( Pastinaca)* |
| Rūšis: | Paprastasis pastarnokas  *( Pastinaca sativa)* |

 |

**Paprastasis pastarnokas** (*Pastinaca sativa*) – daugiametis žolinis augalas, priklausantis salierinių (*Apiaceae*) šeimos pastarnokų (*Pastinaca*) genčiai.

Dvimečiai, kartais ir keletą metų išgyvenantys, augalai su stora, verpstės pavidalo šaknimi. Geltoni žiedai sudėtiniuose skėtiškuose žiedynuose. Skėtukų paprastai 8-18, jų kotai nevienodo ilgio, plaukuoti. Nėra nei skraistlapių, nei skraistlapėlių. Taurelės danteliai vos įžiūrimi. Vainiklapiai geltoni, apskriti, viršūnė apvali. Vaisiai – beveik apskriti, gelsvai rusvi skeltavaisiai. Stiebas briaunotas, aukščiau vidurio šakotas, apaugęs trumpais, šiurkščiais plaukeliais. Apatiniai lapai nelabai ilgais kotais, pailgai ovalūs, plunksniški; lapeliai kiaušiniški arba lancetiški, jų kraštai stambiai dantyti arba netaisyklingai skiautėti. Aukščiau esantys stiebo lapai be kotų, plačiomis makštimis. Patrinti lapai kvepia panašiai kaip morkos.

Pastarnoko šaknys
 *Pastinaca sativa*
Žydi nuo liepos mėn. iki rugsėjo pabaigos. Auga pakelėse, pagrioviuose, pylimų šlaituose, pievose, patvoriuose, padaržėse, dykvietėse. Mėgsta priemolio dirvožemius, kuriuose gausu azoto.

Žiedus apdulkina vabzdžiai, iš dalies ir vėjas. Visose augalo dalyse yra flavonoidų, eterinių aliejų, šaknyse – krakmolo, baltymų, pektinų, vitaminų.

Prieš atvežant bulves į Europą pastarnokas buvo viena iš svarbiausių daržovių; jo valgomos šaknys ir jauni lapai. Lietuvoje daugiau auginama kaip prieskoninė daržovė. Galima šerti gyvulius.

Literatūra
----------

Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 68 psl.


|  |  |
| --- | --- |
|  | **Vikiteka: Paprastasis pastarnokas** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Šio puslapio (jo dalies) turinys turėtų būti kritiškai peržiūrėtas ir pakoreguotas!**Jei galite, **sutvarkykite** (rekomenduotina prieš tai peržiūrėti puslapio aptarimus, jo kūrimo istoriją bei tarpinius keitimus). |

| ***Rhea americana*** |
| --- |
| Amerikinis nandas (Rhea americana)Paprastasis nandas Pantanalio šlapynėje |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Antbūris: | Beketeriai paukščiai  *( Ratitae)* |
| Būrys: | Strutiniai paukščiai  *( Struthioniformes)* |
| Šeima: | Nandiniai paukščiai  *( Rheidae)* |
| Gentis: | Nandai  *( Rhea)* |
| Rūšis: | Paprastasis nandas  *( Rhea americana)* |

 |

*Rhea americana*
**Paprastasis nandas** (*Rhea americana*) – neskraidantis paukštis, priklausantis nandinių (*Rheidae*) šeimai. Tai didžiausias Amerikos paukštis, gyvenantis Argentinoje, Brazilijoje, Bolivijoje, Paragvajuje ir Urugvajuje. Apie 100 nandų populiacija gyvena laisvėje šiaurės Vokietijoje.

Suaugęs paprastasis nandas sveria 23-27 kg, yra 129 cm ilgio ir 150 cm aukščio. Patinai didesni už pateles. Kojos tvirtos, su trimis pirštais. Sparnai gana ilgi, jais paukštis naudojasi bėgdamas, kad išlaikytų pusiausvyrą. Plunksnos pūkuotos, nestandžios, pilkos ar rudos spalvos, nors pasitaiko ir albinosų.

Gyvena aukštažolėse pievose, savanose, krūmynuose. Laikosi netoli vandens. Minta dviskilčių augalų lapais, sėklomis, vaisiais. Kartais gali misti vabzdžiais, dvėselena. Pagrindiniai nandų grobuonys – puma, jaguaras, sulaukėję šunys, karakara[reikalingas šaltinis]. Šarvuočiai gali suėsti kiaušinius.

Paprastojo nando patelė padeda 5-10 kiaušinių.
| **Paprastasis siauravabalis** |
| --- |
| Paprastasis siauravabalis (*Bitoma crenata*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Klasė: | Vabzdžiai  *( Insecta)* |
| Būrys: | Vabalai  *( Coleoptera)* |
| Pobūris: | Įvairiaėdžiai vabalai  *( Polyphaga)* |
| Infrabūrys: | *Cucujiformia*  *( Cucujiformia)* |
| Antšeimis: | Juodvabaliniai  *( Tenebrionoidea)* |
| Šeima: | *Zopheridae*  *( Zopheridae)* |
| Pošeimis: | Siauravabaliai  *( Colydiinae)* |
| Gentis: | *Bitoma*  *( Bitoma)* |
| Rūšis: | Paprastasis siauravabalis  *( Bitoma crenata)* |

 |
| Binomas |
| ***Bitoma crenata***Fabricius, 1775 |
| Sinonimai |
| * Ditoma crenata (Fabricius) Illiger, 1801

 |

**Paprastasis siauravabalis** (*Bitoma crenata*) smulkus (2,6 – 3,5 mm) vabalas, priklausantis *Zopheridae* šeimai, siauravabalių pošeimiui.

Išvaizda, biologija
-------------------

Kūnas 2,6 – 3,5 mm, plokščias, šonai lygiagretūs. Galvos priekis, antenos ir kojos rūdžių raudonumo. Antsparniai ryškiai raudoni, jų siaura siūlė ir platus raištis per vidurį juodi. Antsparnių siūlė ir neporiniai taškuotų vagučių tarpueiliai iškilę, briaunelių pavidalo. Priešnugarėlės kiekviename šone yra po 2 briauneles. Antenos iš 11 narelių su dvinare buožele. Apatinė vabalo pusė metinė juoda. Kojos rausvos.[1]

Suaugėliai ir lervos gyvena sausose vietose, po atšokusia medžių žieve, smulkių kinivarpų takuose ir sausuose kempinėse. Minta kinivarpų (balangraužių (*Scolytus*), *Dryocoetes* ir kt.) lervomis. Žiemoja suaugę vabalai. Generacijos trukmė – vieneri metai.

Paprastojo siauravabalio (*Bitoma crenata*) lerva.

|  |  |  |
| --- | --- | --- |
|  |  |  |
| Pav.1: Priešnugarėlė | Pav.2: Antena iš apačios | Pav.3: Vaizdas iš priekio |
|  |  |
| Pav.4: Viršutinė pusė |
|  | Pav.6: Padidintas antsparnio raštas. |
| Pav.5: Apatinė pusė |

Paplitimas
----------

Aptinkamas Europoje ir Artimuosiuose Rytuose. Gyvena ir Lietuvoje

Šaltiniai
---------

1. ↑  Pileckis, S. Monsevičius, V. Lietuvos fauna: vabalai, Vilnius: Mokslo ir enciklopedijų leidykla, 1997, II t. 52 psl.
Koordinatės: 55°16′55″ š. pl. 25°24′0″ r. ilg.﻿ / ﻿55.28194°š. pl. 25.40000°r. ilg.﻿ / 55.28194; 25.40000


| Inketras |
| --- |
| Vieta | Molėtų raj. Lietuva |
| Plotas | 0,033 km² |
| Kranto linijos ilgis | 1,57 km |
| Kilmė | liekaninis |
| Išteka | Inketro upelis |

**Inketras** – ežeras rytų Lietuvoje, Molėtų rajone, 6 km į šiaurę nuo Molėtų, 2,5 km į šiaurę nuo Dūrių ežero, Inketro pelkės šiaurrytinėje dalyje. Likęs siauras, 0,67 km ilgio (vakarų-rytų kryptimi) ir iki 0,1 km pločio vandens plyšys. Altitudė 149,2 m. 1955 m. 193 ha užėmusio Inketro ežero vanduo nuleistas, vietoje jo susidarė pelkė ir liekaninis ežerėlis. Pietuose iš pelkės išteka Inketro upelis link Dūrių ežero (Siesarties upės baseinas). Ežero pratakumas 62 %.

1967 m. Inketro ežeras ir pelkė paskelbti ornitologiniu draustiniu. Aplink įsikūrę Bareikių, Janušiškių, Painketrių kaimai.

Ežerėvardžio *Iñketras* kilmė nėra aiški: *in-* greičiausiai yra priešdėlis (*į-*), o šaknis gali būti tiek nuo *kertė* („kampas"), tiek nuo *kretėti* („virpėti, drebėti, purtėti" > „liūnas").

Šaltiniai
---------

1. ↑  *Inketras*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 55
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 130
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Scena iš operetės
**Operetė** (it. *operetta* 'maža opera') – sceninis muzikinis veikalas; žaismingo siužeto vaidinimas su muzika ir šokiais.

Operetė dažnai vadinama muzikine komedija, nes panaši į komiškąją operą (daug operai būdingų formų − uvertiūra, arijos, ansambliai, chorai), vodevilį.

Operetės istorija
-----------------

Operetė atsirado XIX a. viduryje Prancūzijoje. Jos pradininkai kompozitoriai Ž. Ofenbachas (*Jacques Offenbach*) („Orfėjas pragare", „Gražioji Elena") ir F. Hervė Paryžiuje atidarė operetės teatrus ir statė savo pačių kūrinius.

Savitos operetės mokyklos susiformavo XIX a. 7 dešimtmetyje Vienoje ir Londone. Nuotaikingu sąmojumi, liaudiška melodinga muzika ypač pagarsėjo Vienos kompozitorių J. Štrauso (sūnaus) (*Johann Strauss, Jr.*) („Vienos kraujas"), F. Leharo (*Franz Lehár*) („Linksmoji našlė"), O. Štrauso (*Oscar Straus*), I. Kalmano (*Emmerich Kálmán*) („Bajaderė") operetės.

Lietuvoje pirmąsias operetes sukūrė M. Petrauskas. Jis parašė dvi dešimtis įvairių siužetų operečių. Kompozitoriaus operetes statė Vilniuje, Kaune ir kituose didesniuose Lietuvos miestuose. Kompozitoriaus kūriniai buvo nesudėtingi, skirti saviveiklininkų pajėgoms, neišplėtotos veikėjų muzikinės charakteristikos, nesudėtinga muzikinė kalba. Operečių orkestro partijos neišliko.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Valstybinis Kauno muzikinis teatras, pirmieji Operos vaidyklos rūmai
**Operos vaidykla** – pirmasis Lietuvos profesionalus operos teatras, veikęs 1920–1922 m. Kaune. Operos vaidykla buvo vadinama Lietuvių meno kūrėjų draugijos Operos ir dramos vaidyklos operos trupė. Draugija operos vaidyklą įkūrė Aleksandro Kačanausko, Juozo Tallat-Kelpšos, Juozo Naujalio, Juliaus Štarkos, Adelės Galaunienės ir kt. muzikų iniciatyva. 1920 m. gruodžio 31 d. įvyko pirmasis spektaklis – Giuseppe Verdi „Traviata" (dirigavo J. Tallat-Kelpša, režisavo Konstantinas Glinskis, dekoracijas sutvarkė dailininkas Vladas Didžiokas, chormeisteris Julius Štarka). Operos vaidykla dar pastatė Miko Petrausko „Birutę", A. Rubinšteino „Demoną", G. Verdi „Rigoletą". Svarbiausius vaidmenis atliko: Adelė Galaunienė, Vladislava Grigaitienė, Julija Dvarionaitė, Kipras Petrauskas, Antanas Sodeika, Juozas Bieliūnas, Petras Oleka, Jonas Byra. 1922 m. teatras suvalstybintas, pavadintas Valstybės opera, vėliau Valstybės teatru. Dabar – Lietuvos nacionalinis operos ir baleto teatras.
| Komandante Fontora |
| --- |
| **Ilgis** | 450 km |
| **Ištakos** | Ronkadoro kalnai |
| **Žiotys** | Šingu |
| **Šalys** | Brazilijos vėliava Brazilija |

**Komandante Fontora** (port. *Rio Comandante Fontoura*) – upė Brazilijoje, daugiausia Mato Groso valstijoje; dešinysis Šingu intakas (Amazonės baseinas). Prasideda Ronkadoro kalnuose, Mairavacedės indėnų teritorijoje. Teka į šiaurę per Brazilijos plokščiakalnį. Vaga labai vingiuota. Pačiame žemupyje teka Paros valstija.

Didžiausias intakas – Ribeiraun Pretas (dešinysis).

Baseinas retai apgyvendintas, daugiausia indėnų. Upė pavadinta 1913 m. jos baseiną tyrinėjusio Otavijo Guzmauno de Fontoros (*Otávio Gusmão de Fontoura*) garbei.

Šaltiniai
---------

1. 1 2  R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. [Pastaba: šaltinyje sumaišyta su daug mažesne, netoliese įtekančia Liberdadės upe]
2. ↑  Mapa Político do Estado do Mato Grosso, Diretoria do Geociências, 2009.
3. ↑  COMANDANTE FONTOURA (Rio), *Portal Mato Grosso*
**Komanditinė ūkinė bendrija** (**KŪB**; **pasitikėjimo ūkinė bendrija**) – įmonės forma, kai bent vienas įmonės dalyvis yra tikrasis narys ir bent vienas (kitas) narys – komanditorius; ūkinė bendrija (jos porūšis). Kai prievolėms užtikrinti neužtenka bendrijos turto, bendrijos tikrieji nariai už bendrijos veiklos padarinius atsako solidariai visu savo turtu, komanditoriai – savo įnašu.

Lietuva
-------

Lietuvoje tikrųjų ūkinių bendrijų (TŪB) ir komanditinių (pasitikėjimo) ūkinių bendrijų (KŪB) steigimą, reorganizavimą ir likvidavimą, valdymą ir veiklą, narių teises ir pareigas, taip pat kapitalo formavimą ir jo paskirstymą reglamentuoja LR ūkinių bendrijų įstatymas (LR ŪBĮ). Dauguma nuostatų taikoma ir tikrajai ūkinei bendrijai, ir komanditinei (pasitikėjimo) ūkinei bendrijai.

TŪB (kaip ir KŪB) turi būti ne mažiau kaip 2 ir ne daugiau kaip 20 tikrųjų narių. Bendrijos nariu negali būti valstybės valdžios, valdymo ir valstybės kontrolės institucijos, teismai. Bendrija yra juridinis asmuo (LR ŪBĮ 2 str. 4 d.).

KŪB sudaro bendros firmos vardu veikiantys tikrieji nariai ir nariai komanditoriai. Komanditinėje (pasitikėjimo) ūkinėje bendrijoje turi būti bent vienas tikrasis narys ir bent vienas narys komanditorius (LR ŪBĮ 4 str. 1 d.). KŪB turtas atskirtas nuo komanditorių turto, o nuo tikrųjų narių turto neatskirtas (LR ŪBĮ 4 str. 2 d.).

Pagal KŪB prievoles jos tikrieji nariai solidariai atsako visu savo turtu, o nariai komanditoriai – tik tuo savo turtu, kurį perdavė arba turėjo perduoti KŪB, bet jo neperdavė sutartyje numatytais terminais. Bendrosios jungtinės veiklos sutartimi gali būti numatyta ir kitokia komanditorių atsakomybė. KŪB neatsako pagal savo narių prievoles, nesusijusias su bendrijos veikla (LR ŪBĮ 4 str. 3 d.).

Bendrija turi savo pavadinimą (firmos vardą). KŪB pavadinime turi būti įvardintas bent vienas tikrasis narys ir įrašyti žodžiai „komanditinė ūkinė bendrija" arba jų santrumpa KŪB. Bendrijos pavadinime gali būti nurodomos narių pavardės ir vardai arba tik pavardės (LR ŪBĮ 5 str. 1 d. 1, 3 ir 4 sak.)[1].

Vokietija
---------

Vokietijoje Komanditinė ūkinė bendrija (vok. *Kommanditgesellschaft*, pažodžiui – 'komanditinė bendrija') gali „įgauti" įvairias formas, kuomet tikrojo nario arba komanditoriaus vietoje atsiranda ribotosios atsakomybės bendrovė (vok. *GmbH*), paramos fondas (vok. *Stiftung*), akcinė bendrovė (AG), komanditinė akcinė bendrovė (vok. *Kommanditgesellschaft auf Aktien*) ir pan. Tuomet galimos tokios įmonių formos kaip GmbH & Co. KG, Stiftung GmbH & Co. KG, Stiftung & Co. KGaA, Stiftung & Co. KG, AG & Co. KGaA, Limited & Co. KG ir kitos.

Šaltiniai
---------

1. ↑  Ūkinių bendrijų įstatymas (2003-11-06 redakcija)
| Komagatakė |
| --- |
|  |
|  |
| Šalis | Japonija Japonija |
|  |
| Aukštis | 1131 m |
|  |
| Tipas | stratovulkanas |
|  |
| Amžius |  |
|  |
| Aktyvumas | aktyvus |
|  |
| Paskutinisišsiveržimas | 2000 m. |
| 

Žemėlapis rodantis  vietą.

  |
| **Koordinatės:** | 42°03′48″ š. pl. 140°40′38″ r. ilg.﻿ / ﻿42.06333°š. pl. 140.67722°r. ilg.﻿ / 42.06333; 140.67722Koordinatės: 42°03′48″ š. pl. 140°40′38″ r. ilg.﻿ / ﻿42.06333°š. pl. 140.67722°r. ilg.﻿ / 42.06333; 140.67722 |

**Komagatakė** (jap. 駒ヶ岳 = *Koma-ga-take*) – veikiantis ugnikalnis (andezitinis stratovulkanas) Japonijoje, Hokaido salos pietvakariuose, Ošimos pusiasalyje, apie 30 km į šiaurę nuo Hakodatės. Aukštis – 1131 m.

Ugnikalnis susidaręs iš andezito. Yra ~2 km skersmens pasagos formos krateris (rytinė briauna sunaikinta sprogimo). Nuožulniuose šlaituose piroklastinių srautų nuosėdos. Pietinėje papėdėje telkšo Onumos ežeras (įsteigtas Onumos kvazinacionalinis parkas).

30 km spinduliu aplink Komagatakęs ugnikalnį įsikūrę apie 234 000 gyventojų. 1640–2000 m. veržėsi 16 kartų; 1640 m. įvyko vienas stipriausių Japonijoje (istoriniais laikais) išsiveržimas (sukėlė cunamį), dar 3 stiprūs sprogstamojo pobūdžio išsiveržimai vyko 1694, 1856 ir 1929 m. Paskutinį kartą Komagatakė išsiveržė 2000 m.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 220
2. 1 2  *Komagatake*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006
3. ↑  Hokkaido-Komagatake, *Smithsonian Institution: Global Volcanism Program.*
TSRS gamintas laikrodis „Komandirskie"
Šiuolaikinis laikrodis „Komandirskie"
**„Komandirskie"** (rus. *Командирские*) – Rusijos Čistopolio laikrodžių gamykloje „Vostok" nuo 1965 m. gaminamas vyriškas rankinis laikrodis. „Komandirskie" sovietiniais metais garsėjo savo patvarumu, šiuo metu laikomas gyva sovietine legenda, kaip ir Kalašnikovo automatas ar lėlė Matrioška.

Istorija
--------

Šio laikrodžio markės istorija skaičiuojama nuo 1965 m. kada TSRS Gynybos ministerija užsakė „Vostok" gamykloje pagaminti suvenyrinių laikrodžių, skirtų apdovanoti nusipelniusiems kariškiams. Jų gamybai buvo iškelti padidinti kokybės reikalavimai vandens ir smūgių atsparumui. Kadangi nebuvo planuota laikrodžius paleisti į laisvą prekybą, tai vietoje įprasto užrašo ant tokios prekės *„Сделано в СССP"* ('pagaminta TSRS') atsirado užrašas *„Заказ МО СССР"* ('TSRS Gynybos ministerijos užsakymas'). Tai buvo patvarus, grubaus kariško dizaino gaminys, teiktas aukštesnio rango kariškiams kaip apdovanojimas už nuopelnus tarnyboje. Jo išskirtiniai bruožai buvo novatoriškas, fosforu švytintis ciferblatas, karinių simbolių puošyba. Kartu buvo skirta ir nedidelė kvota tokių civilinių laikrodžių gamybai ir jų pardavimui eilinėse parduotuvėse, tačiau tai buvo deficitinė prekė.

1967 m. laikrodžio „Komandirskie" pagrindu pradėtas gaminti naujos serijos „Amfibija", galėjęs atlaikyti 200 m vandens gylį.

Sugriuvus TSRS, šių laikrodžių kokybė prarado buvusią šlovę, nes gamykloje įvykus įrengimų modernizacijai, buvo stengiamasi atpiginti pačią gamybą, pakeičiant pigesniais mechanizmais ir detalėmis.

Šaltiniai
---------

1. ↑  „Komandirskie" – TSRS tiksinti legenda

Nuorodos
--------

* „Komandirskie" laikrodžių istorija
* „Komandirskie" laikrodžių asortimentas Archyvuota kopija 2016-03-04 iš Wayback Machine projekto.
| Mana |
| --- |
| Statūs Manos krantai Statūs Manos krantai |
| **Ilgis** | 475 km |
| **Baseino plotas** | 9300 km² |
| **Vidutinis debitas** | 100 m³/s |
| **Ištakos** | Rytų Sajanas |
| **Žiotys** | Jenisiejus |
| **Šalys** | Rusija |

**Mana** (rus. *Мана*) – upė Rusijoje, Krasnojarsko krašte; Jenisiejaus dešinysis intakas.

Prasideda Aukštutinės Manos ežere; teka į šiaurės vakarus, aukštupyje vadinama Dešiniąja Mana (*Правая Мана*). Nutekėjusi 12 km nuo ištakų 800–1000 m ruožą teka po žeme. Toliau teka Rytų Sajano šiaurine pašlaite, sudaro slenksčius.

Įteka į Jenisiejų netoli Dalnegorsko.

Didesni intakai: Dizo, Didysis Arzybėjus, Mažasis Arzybėjus, Mina, Krolas, Kolba, Didysis Ungutas, Mažasis Ungutas, Žeržulas, Mažasis Keršulas, Didysis Keršulas, Urmanas, Beretė.

Gyvenvietės (pasroviui): Vyjezžy Logas, Koželakas, Golubevka, Narva, Kojus, Koželakas, Didysis Ungutas, Mažasis Ungutas, Žeržulas, Urmanas, Beretė, Manskis, Ust-Mana.

Žemupyje laivuojama. Seniau Mana naudota medienos plukdymui. Upės žemupio dešiniajame krante įsikūręs Stolbų rezervatas.

Sugaunamos žuvys: sterlės, taimeniai, lenokai, kiršliai, lydekos, ešeriai, vėgėlės, strepečiai, pūgžliai, gružliai, rainės, vijūnai.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. - 270

Literatūra
----------

* Tremtis prie Manos upės (sud. Vida Genovaitė Nacickaitė). - V.: Lietuvos nacionalinis muziejus, 2008. - 205 p.: iliustr. - ISBN 978-9955-415-80-0
| Manasas |
| --- |
| Manaso upė Manaso upė |
| **Ilgis** | ~500 km |
| **Baseino plotas** | 38 000 km² |
| **Vidutinis debitas** | 2400 m³/s |
| **Ištakos** | Tibeto kalnynas |
| **Žiotys** | Brahmaputra |
| **Šalys** | Tibetas, Butanas, Indija |

**Manasas** (asam. মানস  = *Mānas*), Butane vadinama **Drangme čhu** (bot. Drangme chhu) – upė Kinijoje (Tibete), Butane ir šiaurės rytų Indijoje (Asame); Brahmaputros dešinysis intakas.

Išteka Tibeto kalnyne, toje vietoje, kur susikerta Arunačal Pradešo, Kinijos ir Butano sienos, kerta Himalajų kalnus. Toliau teka į pietryčius, pro Tašigango miestą. Ten į ją įteka dvi upės. Vėliau į ją įteka Bumthang čhu, o prie Butano ir Indijos sienos – Mangde čhu. Ten yra žemiausia Butano vieta. Indijos teritorijoje (žemupyje) teka Bengalijos lyguma, įteka į Brahmaputrą.

Upė vandeninga pavasario-vasaros laikotarpiu, neretai smarkiai ištvinsta. Manaso vanduo naudojamas drėkinimui. Asame prie upės įkurtas Manaso nacionalinis parkas, įtrauktas į UNESCO pasaulio paveldo sąrašą.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 270
**Inko suskystintų gamtinių dujų terminalas** – pirmasis Suomijoje suskystintų gamtinių dujų terminalas, kuris įsikūręs Ūsimos regione, pietinės Suomijos Inko Fortum uosto pašonėje. Terminalo operatorius – Gasgrid Finland. Nors pirminis terminalo projektas atmestas 2015 m. reaguojant į 2022 m. Rusijos invaziją į Ukrainą ir rusiškų gamtinių dujų eksporto sustabdymą į Suomiją, terminalas suprojektuotas 2022 m. vasarą, o 2023 m. sausį pradėtas eksploatuoti.

Istorija
--------

Pirminis suskystintų gamtinių dujų terminalo projektas Suomijoje pavadinimu *Finngulf* turėjo būti užbaigtas 2013 m. pagal pranešimus spaudai. Vėliau terminalo statybos vėlavo, o 2015 m. Gasum galiausiai paskelbta jog projektas atšaukiamas dėl mažo terminalo konkurencingumo.

2022 m. vasarį Rusijai įsiveržus į Ukrainos teritoriją, Suomija paskelbė apie planus atkurti dialogą tarp Suomijos ir Estijos dėl suskystintų gamtinių dujų terminalo statybos, kuris padėtu sustiprinti Suomijos nacionalinį energetinį saugumą.

Terminalo vieta pasirinkta Inko uoste. Priimtas sprendimas panaudoti jau egzistuojančią infrastruktūrą, kuri prieš tai buvo pritaikyta akmens anglies šiluminės jėgainės terminalui iki jėgainės uždarymo 2020 m. 

2022 m. rugpjūtį pradėti terminalo statybos darbai. Terminalo statyba užbaigta per keturis mėnesius ir 2023 m. sausį terminalas pradėtas eksploatuoti.

Infrastruktūra
--------------

Terminalo infrastuktūros pagrindą sudaro Suskystintų gamtinių dujų laivas-saugykla „Examplar", kuris priklauso JAV laivybos kompanijai Excelerate Energy. Suomiją išsinuomavo laivą 10 metų laikotarpiui už 460 mln. €. Laivo talpa - 150,9 tūkst. kubinių metrų.

Taip pat skaityti
-----------------

* Klaipėdos suskystintų gamtinių dujų terminalas
* Balticconnector

Šaltiniai
---------

1. ↑  „Finland’s first floating LNG terminal to be placed in Fortum’s Inkoo port" (anglų). fortum.com. 2022-06-09. Nuoroda tikrinta 2023-01-24.
2. 1 2  „Finland gets floating LNG terminal to replace Russian gas" (anglų). abcnews.go.com. 2022-12-28. Nuoroda tikrinta 2023-01-24.
3. ↑  „Gasum Dumps Balticconnector Plan" (anglų). offshore-energy.biz. 2015-10-06. Nuoroda tikrinta 2023-01-24.
4. ↑  „FINLAND’S FIRST FLOATING LNG TERMINAL IN INKOO COMPLETED IN RECORD TIME" (anglų). boskalis.com. 2022-12-06. Nuoroda tikrinta 2023-01-24.
5. ↑  „Suskystintų gamtinių dujų laivas atplaukė į Suomijos uostą". Lietuvos rytas. 2022-12-28. Nuoroda tikrinta 2023-01-24.
**Inkorporacinė kalba** arba **polisintetinė kalba** – kalba, kurioje sakiniai sudaromi inkorporacijos būdu.

Inkorporacinės yra dalis paleoazinių (čiukčių, koriakų, nivchių) ir Šiaurės Amerikos indėnų (dakotų, cimšijanų, pajutų) kalbų. Kartais inkorporacinėms kalboms priskiriamos ir agliutinacinės eskimų-aleutų kalbos.

Inkorporacinėse kalbose sakiniai sudaromi kaip sudėtiniai žodžiai (inkorporacijos būdu), t. y. šaknys žodžiai jungiamos į bendrą visumą – žodį sakinį. Žodžio sakinio pradžią sudaro veiksnio šaknis, pabaigą – tarinio šaknis. Tarp jų įstatomos papildinių su pažyminiais ir aplinkybių šaknys. Pavyzdžiui, čiukčių „ty-ata-kaa-nmy-rkyn" („aš-taukai-elnias-žud-daryk") 'aš riebius elnius žudau'.

Paprastai inkorporacija esti drauge su agliutinacija.

Taip pat skaitykite
-------------------

* Agliutinacinė kalba
* Fleksinė kalba
* Analitinė kalba
* Izoliacinė kalba

Šaltiniai
---------

1. ↑  *Inkorporacinė kalba*. Lietuviškoji tarybinė enciklopedija, IV t. Vilnius: Mokslo ir enciklopedijų leidybos institutas, 1978. T.IV: Gariga-Jančas, 471 psl.